पंजाब पुलिस में मचा हड़कंप, 6 चिटि्ठयां मिलीं, लिखा- 7 जून को 10 जगहों पर ब्लास्ट होंगे
पंजाब के बठिंडा जिले में बम धमाके करने की धमकी मिली है। पुलिस को 6 चिटि्ठयां मिली हैं, जिनमें 7 जून को धमाके होने की बात लिखी गई है।
पंजाब के बठिंडा जिले में बम धमाके करने की धमकी मिली है। पुलिस को 6 चिटि्ठयां मिली हैं, जिनमें 7 जून को धमाके होने की बात लिखी गई है। यह खबर राजनीतिक नेताओं, अफसरों और व्यापारियों को भेजे गए हैं। एक कॉपी ओरिजिनल और बाकी फोटो कॉपी हैं। वहीं चिटि्ठयां मिलने से पुलिस विभाग में हड़कंप मच गया।
हाई अलर्ट जारी, लोगों से सहयोग की अपील
SSP गुरनीत खुराना ने तुरंत एक्शन मोड में आते हुए पूरे जिले के थानों को हाई अलर्ट कर दिया है। चप्पा-चप्पा खंगालने के निर्देश दिए गए हैं। हर एरिया, गाड़ी और शख्स की चैकिंग की जाएगी। हर गतिविधि पर नजर रखने को कहा गया था। साथ ही लोगों से अपील की है कि संदिग्ध चीज मिलने पर तुंरत पुलिस को सूचना दें।
पोस्टमैन के जरिए पहुंचाई गई चिटि्ठयां
SSP के अनुसार, पोस्टमैन के जरिए चिटि्ठयां मिली हैं। इनमें 10 जगहों के नाम लिखे हैं और लिखा है कि 7 जून को इन 10 जगहों पर ब्लास्ट होंगे। सामान पहुंचा दिया गया है।बठिंडा को अब भगवान ही बचा सकता है। कोई रोक सकता है तो रोक ले। हम पंजाब में हिंदू और मुसलमान को नहीं रहने देंगे।
पढ़ें धमकी भरी चिट्‌ठी...
